የሰቆጣ ከተማ ነዋሪዎች የህወሓት ጽንፈኛው ቡድን አባላት መንግሥት የሰጠውን የ72 ሰዓት ጊዜ በመጠቀም እጅ እንዲሰጡ ጠየቁ፡፡
የሰቆጣ ከተማ ነዋሪዎች የህወሓት ጽንፈኛው ቡድን አባላት መንግሥት የሰጠውን የ72 ሰዓት ጊዜ በመጠቀም እጅ እንዲሰጡ ጠየቁ፡፡ባሕር ዳር፡ ኅዳር 15/2013 ዓ.ም (አብመድ) ነዋሪዎቹ መንግስት የጀመረው ህግ የማስከበር ስራም ተጠናክሮ መቀጠል እንዳለበት ተናግረዋል፡፡ከ22 አመት በላይ በሰቆጣ ከተማ የኖሩት የቀድሞው ኢህዴን ታጋይ እና በዋግኽምራ ብሔረሰብ አስተዳደር ፓሊስ መምሪያ እየሰሩ የሚገኙት የጌታቸው ረዳ እህት ዋና ሳጅን ትዕግስት ረዳ የህወሓት ጽንፈኛ ቡድን ከለውጡ ወዲህ በሃገሪቱ የተለያዩ አካባቢዎች በሚፈጥራቸው የጸጥታ ችግሮች የሰው ህይወትና ንብረት ላይ በደረሰው ጉዳት ከፍተኛ ሃዘን እንደተሰማቸው ገልጸዋል።ቡድኑ የተንኮል ሴራውን በማስፋት ለሃገሪቱ ደጀን በሆነው የሃገር መከላከያ ሠራዊት ላይ ያደረሰው ጥቃት ኢትዮጵያዊ ከሆነ ወገን የማይጠበቅና አሳፋሪ ተግባር መሆኑንም ነው የተናገሩት።